પાટણ જિલ્લા યુથ કોંગ્રેસ અને જિલ્લા એનએસયુઆઈ દ્વારા બુધવારના રાજ્ય સરકાર દ્વારા લાગુ કરવામાં આવેલ ફી અધિનિયમ કાનૂન અને આર.ટી.ઈ ના કાયદાનું ચુસ્ત અમલ કરાવવા અને આ કાયદાનો ભંગ કરનારી શાળાઓ સામે કાયદેસરની કાર્યવાહી કરવા માટે જિલ્લા શિક્ષણ અધિકારીને આવેદનપત્ર આપવામાં આવ્યું હતું. પાટણ જિલ્લા યુથ કોંગ્રેસ અને એનએસયુઆઇ દ્વારા શહેરના જુના સર્કિટ હાઉસથી કલેક્ટર કચેરી સુધી રેલી યોજી કચેરીમાં પ્રતિક ધરણાં પર બેસી જિલ્લાની માધ્યમિક અને ઉચ્ચતર માધ્યમિક શાળાઓમાં ફી નિર્ધારણ કાનૂનનો ચુસ્ત અમલ કરાવવા તેમજ આર.ટી.ઇ ના કાયદાનો અમલ કરાવવા માટે સૂત્રોચ્ચાર કર્યો હતો.